钦定古今图书集成/历象汇编/历法典/第071卷 > 图
## 钦定古今图书集成/历象汇编/历法典/第071卷 > 图

凡星在小轮极远处之左右，人目见其逆行。盖小轮
极远处，其逆行多，胜本天之顺行。若略远则逆行，少
亦不见其逆。

如图丁为地心，乃人目所见测星之所。己戊为黄道
一弧，画有分度，以定本行。又作丙子一弧，亦画分度，
以定小轮视行。甲为小轮心，己庚乙为小轮分度，丁
甲己为平行线，星体行小轮周。

置星在己极远处，左行往庚，一日行一度。又丁己线
顺天，亦行一度。《人目》在丁，见己弧行一度，己小轮上亦行一度，共视行为二度。〈凡星行其见界亦行二行并为一行〉故为疾。
若星到庚，从《人目》于庚各度作线，到黄道两线之中，
弧则渐少，以至于无。然丁丙线之本行，则尚行也。若
星从庚渐向乙小轮上度分，掩黄道弧为微为小；到
未则掩弧为大。凡平行弧〈下圈〉小轮度掩弧为等者，星
在此为留。其将到未所，掩弧大比平行，弧逆胜于顺，
人见之，曰“逆行。”

凡星在小轮下得一日逆行，多寡与本天顺行等，谓
之“留。”今欲定此顺逆之限，所谓留限于《次均表》上。〈小轮
之均〉“得一日逆行”，是与顺行等。

“上三星以太阳一日之行” ，减星一日之本行，下二星即以太阳之行为本行。

如土星本行一日为二分，以太阳一日行减之，得五
十七分，即于次均表求五十七分之行，生二分之逆
行。

表上均数，从○度渐长，到某度后又渐少，少则为逆，乃小轮下半。

查第一宫递至二宫、三宫，均数俱渐长，至三宫六度
以后渐少，又次均行。查三宫二十四度，求五十七分
行之均数，得二分即与本行等相均。是小轮上行从
极远一百一十四度有奇，左右人目实不见星之行，
是为留之二限。

上论用土星平行，得距本天最高，为九十三度中距
之数也。若在本天最高或最庳，其一日之行有多寡，
以逆行补之，不能定小轮上一度而为恒限。因各星
有本行，定其留行之限，用前法求之。

土星在最高一日，行一分四十七秒；在中距行二分；
在最庳行二分十三秒。他星俱仿此。得各星三限如
左：

土星

《一限》：〈最高〉一百十二度三十八分。

二限：〈中距〉一百十四度。

《三限》：〈最庳〉一百十五度二十一分。

算日得第二平限，为一百一十九日十三时一十八
分。

木星

《一限》：〈最高〉一百二十四度八分。

二限：一百二十五度四十五分。

三限：一百二十七度十九分。

算日得第二平限，为一百五十一日八时五十六分。

火星

火星亦繇太阳之行，不能全定其限，略得其近数。

一限为一百五十七度三十七分。

二限：一百六十三度二十分。

三限：一百六十八度五十六分。

算日得第二平限，三百五十三日二十时五十四分。

金星

《一限》：〈从顺合伏〉一百六十六度一分。

二限：一百六十七度十分。

三限，一百六十八度十五分。

算日得平限，为二百七十一日三时三十分。

水星

一限：一百四十六度五十分。

二限：一百四十三度五十五分。

三限，一百四十六度。

算日得平限，为四十九日，十时五十三秒。

以上皆平行之限也，若实限则不能一定。盖以太阳
平视二行亦非一也。法曰：“推算星之经度，二三日相
比，得其不行为留。若尚行，则前后再相比之。”

凡以太阳平行为五曜行之规，可得五曜留之定限。
然本法以太阳实行为规，故不立留限之表，以前法
算之。

会聚说第五

“会聚”者，是二曜同度也。同度有二，或经纬皆同，或同
经而不同纬。有曰翔，曰食，曰合伏，曰犯，曰凌，曰掩，诸
义详著篇首。但各类有平会、实会、“视会。”“平会”者，是二
曜因平行得同度，未用均数加减。〈月于日名经朔〉实会者，因
各曜加减诸法，得天上真会，然人目未见会，故第三
曰“视会。”第一第二以天上平实二行相分，二三以天
上之行及地平上之行亦相分，在月与日，便得其交
食之数，说见本历，而诸曜亦同此理，下文略举其法
言之。

推算诸曜会合时刻，其法有二：其一，以本表求平会
之时刻，而以均时得实会视会之真时。其一，至各曜
细行在某日子正同度者为实合。若此时细行未同
度，则以相近度分变为时刻，加于子正时刻，亦得会
合之实时。但先法是本法，更密更细，次乃捷法。〈先置有一
年各曜之细行〉虽便于筭然，不能得其细。〈在日月会朔或差几刻若他星亦不
甚差〉二、《法各有说》

《算诸曜会合表说》第六。

“月会日而再会其中积，谓之朔实。”求朔实法，以太阳一日平行减太阴一日平行，得十二度有奇为法，以
周天三百六十度为实，除之得二十九日有奇。设以
平朔日时刻如朔实，得次平朔。他星如日月，其互相
会合，法亦无二。如土星一日平行二分，木星一日平
行五分，相减得较为法。周天三百六十度为实，除之
得十九年有奇，乃土、木二星再相会之中积也。他星
仿此。又此中积时求各星之平行，得本天各在同度
分。乃疾行者，巳满天周。而外有迟行之度分，则又以
先测二星之本处，求测时之平行，以加减求合应。

推算“土木会合中积” 之率。